en da en da da da ro da da da sv da da en sv da en ceb nl en da da da da da da fi fi da da en nb fr da da en
Meriluoto, Aila - Nordic Women's Literature
Rektordatter født og opvokset i Pieksämäki i det mellemste Finland, studerede litteratur og kunsthistorie ved universitetet i Helsinki. Sit stormfulde forfatterægteskab 1948-56 med Lauri Viita har hun skildret i Lauri Viita. Legendajo eläessään (Lauri Viita. En legende i levende live) (Er), 1974. Hun er mor til fire børn. Fra 1962 til 1974 var hun bosat i Sverige.
Debutsamlingen i 1946 Lasimaalaus (Glasmaleri), hvori hun skildrer inspirationens erotiske kraft, blev en stor succes. Den kvindelige bevidstheds krise behandles i digtsamlingen Sairas tyttö tanssii (En syg pige danser) fra 1952, mens humoren og det mere almene liv karakteriserer senere digtsamlinger, bl.a. Silmämitta (Øjemål), 1969. Hun har desuden skrevet romaner, eventyr og ungdomsbøger.
Siden ovenstående biografi blev publiceret i Nordisk Kvindelitteraturhistorie har Aila Meriluoto udgivet digtsamlingerne Kimeä metsä, 2002, Miehen muotoinen aukko, 2005, og Tämä täyteys, tämä paino, 2011.
Hun har modtaget en række priser, bl.a. Savonia-prisen 2002 og Aleksis Kiven-prisen 2002.
Udvalgt litteratur om forfatteren
Leena Kirstinä: "Kiijoittamisen teitä. Aila Meriluodon Sairas tüttö tanssi" i: Halkeamia. Tutkielmia lukijasta tekstin rakenteissa, 1988
Piijo-Maija Toivonen: Aila Meriluodon varhaislyriikan modernismi ja sen tausta, 1986
Ud af krigens univers
Litteratur om/af forfatteren i fennica.linneanet.fi
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.